Lav et referat af nedenstående tekst:

Tekst:
Det betyder at fagcheferne Jørgen Andersen fra Sundhed, Per Alstrup fra Plan og Byg og Jens Peter Gam fra Dagtilbud, bliver afskedigede. De opgaver som hidtil er blevet løst i Sundhed bliver fordelt mellem fagenhederne Handicap og Ældre, mens opgaverne der løses i Plan og Byg fordeles mellem fagenhederne Park og Trafik og Natur og Miljø. Et af formålene med strukturreformen har været at opnå rationaliseringer ved de større kommunale enheder, og det er den fordel Mariagerfjord Kommune nu er begyndt at høste. - Vi har jo hele tiden vidst at visse tilpasninger af organisationen ville komme, og det har været naturligt at tage fat på dem nu hvor vi har skullet finde store besparelser på budgettet, siger kommunaldirektør Bo Nielsen Ud over disse tre chefstillinger er der tale om en stilling som stabschef for Intern Service som ikke bliver genbesat, efter Claus Engsted tidligere på året søgte nye udfordringer. Samtidig nedlægges en ubesat stilling som stabschef for Plan og Udvikling. - Med disse tiltag har vi reduceret antallet af chefer i kommunen fra 20 til 15, siger kommunaldirektøren.

Referat:
Ved byrådets 2. behandling af næste års budget besluttede man at gennemføre en ændring af kommunens administrative organisation. Direktionen havde udarbejdet et forslag, som nu bliver gennemført.